ΓΡΑΠΤΗ ΕΡΩΤΗΣΗ E-1542/02

υποβολή: Paulo Casaca (PSE) προς την Επιτροπή

(3 Ιουνίου 2002)

Θέμα: Διακρίσεις του προγράμματος Poseima εις βάρος των άκρως απομακρυσμένων περιφερειών

Μέσω του κανονισμού του Poseima και παράλληλης μείωσης των ποσοστώσεων ζαχάρεως που προέβλεπε η Συνθήκη Προσχώρησης για τη βιομηχανία επεξεργασίας ζαχάρεως των Αζορών, η ποσόστωση παραγωγής της βιομηχανίας επεξεργασίας ζαχάρεως των Αζορών μειώθηκε από 20 000 σε 10 000 τόνους και, ταυτόχρονα, για να αντισταθμισθεί η μείωση αυτή, αυξήθηκαν οι ενισχύσεις ανά τόνο.

Εκ τωνστέρων, ωστόσο, συγκεκριμένα δε με τον κανονισμό αριθ. 20/2002(1), η Επιτροπή απαγόρευσε τις εξαγωγές ζαχάρεως από τις Αζόρες ενώ, ταυτόχρονα, κατοχυρώνει το ντάμπιγκ ζάχαρης στις Αζόρες.

Υπό τις συνθήκες αυτές προκύπτει σαφώς ότι το πρόγραμμα Poseima έθεσε την βιομηχανία ζαχάρεως των Αζορών σε μειονεκτική θέση σε σχέση με τις αντίστοιχες βιομηχανίες της ηπειρωτικής Ευρώπης, σε πλήρη αντίφαση με τους στόχους του άρθρου 299, παρ. 2 και τις προθέσεις που έχει εκδηλώσει η Επιτροπή.

Το αποτέλεσμα είναι να γίνονται διακρίσεις εις βάρος της βιομηχανίας επεξεργασίας ζαχάρεως των Αζορών, οι οποίες προβάλλονται ως δήθεν μέτρα για τηνποστήριξη των άκρως απομακρυσμένων περιοχών.

Για τον λόγο αυτό ερωτάται η Ευρωπαϊκή Επιτροπή πότε σκοπεύει να θέσει τέρμα στην διάκριση αυτή, επιτρέποντας και πάλιν στη Sinaga να επεξεργάζεται τους 20 000 τόνους που προβλέπει η Συνθήκη Προσχώρησης της Πορτογαλίας, θέτοντας τέρμα στον αποκλεισμό της από τα δικαιώματα της εσωτερικής αγοράς και χορηγώντας της τις ίδιες ενισχύσεις και το αυτό επίπεδο προστασίας του οποίου απολαύουν οι ανταγωνιστές της της ηπειρωτικής Ευρώπης.

(1) ΕΕ L 8 της 11.1.2002, σελ. 1.

Απάντηση του κ. Fischler εξ ονόματος της Επιτροπής

(4 Ιουλίου 2002)

Το άρθρο 11 του κανονισμού του Συμβουλίου (ΕΚ) αριθ. 1260/2001 σχετικά με την κοινή οργάνωση των αγορών στον τομέα της ζάχαρης(1) προβλέπει για τις Αζόρες ποσόστωση (A+B) ύψους 9 953 τόνων. Εντός των ορίων αυτής της ποσόστωσης οι καλλιεργητές τεύτλων στις Αζόρες λαμβάνουν έκτακτη ενίσχυση από την Κοινότητα ύψους 800/εκτάριο και η βιομηχανία ζάχαρης λαμβάνει έκτακτη ενίσχυση από την Κοινότητα ύψους 270/τόνο για τη μετατροπή αυτών των τεύτλων σε ζάχαρη.

Εκτός από αυτή την ποσόστωση η βιομηχανία ζάχαρης των Αζορών μπορεί να ραφινάρει 10 000 τόνους ακατέργαστης ζάχαρης ετησίως.

Στο πλαίσιο αυτής της ποσόστωσης ραφιναρίσματος οι Αζόρες εφοδιάζονται με ακατέργαστη ζάχαρη από τεύτλα σε τιμές της διεθνούς αγοράς βάσει του ειδικού καθεστώτος εφοδιασμού που προβλέπεται από τον κανονισμό του Συμβουλίου (ΕΚ) αριθ. 1453/2001 της 28ης Ιουνίου 2001(2). Για να εκτιμηθούν οι ανάγκες του αρχιπελάγους λαμβάνεταιπόψη και η παραγωγή ζάχαρης στις Αζόρες από ντόπια τεύτλα. Ο κανονισμός (ΕΚ) αριθ. 21/2002 της Επιτροπής της 28ης Δεκεμβρίου 2001(3) εκτίμησε τις ανάγκες εφοδιασμού των Αζορών στο πλαίσιο του προαναφερόμενου ειδικού καθεστώτος εφοδιασμού με βάση την τοπική κατανάλωση ζάχαρης, δηλαδή τους 6 500 τόνους ετησίως.

Με βάση τα προαναφερόμενα η Επιτροπή πιστεύει ότι η Κοινότητα παρέχει μία εξαιρετικά ευνοϊκή ενίσχυση για τη διατήρηση και την αύξηση της παραγωγής ζάχαρης στις Αζόρες. Η Επιτροπή διαπιστώνει ότι οι παραγωγείς τεύτλων στις Αζόρες περιορίζουν την παραγωγή τους σε μια ποσότητα η οποία αντιστοιχεί στην παραγωγή 700 τόνων ζάχαρης ετησίως. Κατά συνέπεια δεν μπορεί να δεχθεί την κατηγορία ότι έχει δημιουργήσει ένα καθεστώς που είναι δυσμενές για την βιομηχανία ζάχαρης των Αζορών.

(1) ΕΕ L 178 της 30.6.2001.

(2) Κανονισμός (ΕΚ) αριθ. 1453/2001 του Συμβουλίου της 28ης Ιουνίου 2001 που προβλέπει ειδικά μέτρα όσον αφορά ορισμένα προϊόντα για τις Αζόρες και τη Μαδέρα καθώς και την κατάργηση του κανονισμού (ΕΟΚ) αριθ. 1600/92 (Poseima), ΕΕ L 178 της 30.6.2001.

(3) Κανονισμός (ΕΚ) αριθ. 21/2002 της Επιτροπής της 28ης Δεκεμβρίου 2001 σχετικά με την κατάρτιση των ισοζυγίων προβλέψεων εφοδιασμού και του καθορισμού των κοινοτικών ενισχύσεων για τις άκρως απόκεντρες περιφέρειες σύμφωνα με τους κανονισμούς (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001 του Συμβουλίου, ΕΕ L 8 της 11.1.2002.